钦定古今图书集成/明伦汇编/氏族典/第166卷 > 《廖用贤尚友录》 > 栾鍼
## 钦定古今图书集成/明伦汇编/氏族典/第166卷 > 《廖用贤尚友录》 > 栾鍼

按《左传》，成公十六年，晋侯伐郑。郑人闻有晋师，使告
于楚。楚子救郑。六月，晋、楚遇于鄢陵。步毅御晋厉公，
栾鍼为右；彭名御楚共王，潘党为右。石首御郑成公，
唐苟为右。栾范以其族夹公行，陷于淖。栾书将载晋
侯，鍼曰：“书退，国有大任，焉得专之？且侵官，冒也；失官，
慢也；离局，奸也。有三罪焉，不可犯也。”乃掀公以出于
淖。